গর্ভাবস্থার সাধারণত আগের চেয়ে ওজন বেড়ে যায়। তবে অনেকের গর্ভাবস্থার প্রথম ত্রৈমাসিকে বমি বমি ভাব ও বমির সমস্যা দেখা দিতে পারে। এই সমস্যার কারণে অনেকের খাবার খাওয়ার প্রবণতা কমে আসে। সেক্ষেত্রে আপনার গর্ভাবস্থায় প্রথম দিকে ওজন কিছুটা কমে যেতে পারে। কিন্তু এই সময়ে আপনার গর্ভের শিশুর সুস্থ–স্বাভাবিক বেড়ে ওঠা নিশ্চিত করতে আপনার নিয়মিত পুষ্টিকর খাবার খাওয়া প্রয়োজন। তাই বেশি সমস্যা হলে ডাক্তারের পরামর্শ নিন।